CELEX: C2007/199/35
Language: hu
Date: 2007-08-25 00:00:00
Title: C-288/07. sz. ügy: High Court of Justice (Chancery Division) (Egyesült Királyság) által 2007. június 14-én benyújtott előzetes döntéshozatal iránti kérelem – The Commissioners of Her Majesty's Revenue & Customs kontra Isle of Wight Council, Mid-Suffolk District Council, South Tyneside Metropolitan Borough Council, West Berkshire District Council

25.8.2007   
            
            
               HU
            
            
               Az Európai Unió Hivatalos Lapja
            
            
               C 199/23
            
         High Court of Justice (Chancery Division) (Egyesült Királyság) által 2007. június 14-én benyújtott előzetes döntéshozatal iránti kérelem – The Commissioners of Her Majesty's Revenue & Customs kontra Isle of Wight Council, Mid-Suffolk District Council, South Tyneside Metropolitan Borough Council, West Berkshire District Council
   (C-288/07. sz. ügy)
   (2007/C 199/35)
   Az eljárás nyelve: angol
   A kérdést előterjesztő bíróság
   High Court of Justice (Chancery Division)
   Az alapeljárás felei
   
      Fellebbező: The Commissioners of Her Majesty's Revenue & Customs
   
      Ellenérdekű felek: Isle of Wight Council, Mid-Suffolk District Council, South Tyneside Metropolitan Borough Council, West Berkshire District Council.
   Az előzetes döntéshozatalra előterjesztett kérdések
   
               1)
            
            
               A „verseny torzulásának” fennállását minden egyes közjogi intézmény esetében külön-külön kell-e vizsgálni, oly módon, hogy a jelen ügy körülményei között azon terület vonatkozásában kell meghatározni, amely területen az adott közjogi intézmény a nem utcai parkolási szolgáltatást nyújtja, vagy a tagállam területének egésze vonatkozásában?
            
         
               2)
            
            
               Mit jelent az „eredményezné” kifejezés? Különösen: a valószínűség milyen fokának vagy a bizonyosság milyen szintjének kell fennállnia ezen feltétel teljesüléséhez?
            
         
               3)
            
            
               Mit jelent a „jelentős” szó? Különösen: a „jelentős” a versenyre gyakorolt, a csekély vagy elenyésző jelentőségű hatásnál nagyobb hatást, „lényeges” vagy „kivételes” hatást jelent-e?